Official Journal L 130 , 12/05/2001 P. 0033 - 0034



KOMISJONI DIREKTIIV 2001/31/EÜ, 8. mai 2001, millega kohandatakse tehnilise arenguga nõukogu direktiivi 70/387/EMÜ mootorsõidukite ja nende haagiste uste kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta,[1] viimati muudetud Euroopa Parlamendi ja nõukogu direktiiviga 2000/40/EÜ,[2] eriti selle artikli 13 lõiget 2, võttes arvesse nõukogu 27. juuli 1970. aasta direktiivi 70/387/EMÜ mootorsõidukite ja nende haagiste tehnilist ülevaatust käsitlevate liikmesriikide õigusaktide ühtlustamise kohta,[3] viimati muudetud komisjoni direktiiviga 98/90/EÜ,[4] eriti selle artiklit 3, ning arvestades järgmist: (1) Direktiiv 70/387/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati direktiiviga 70/156/EMÜ. Sellest tulenevalt kohaldatakse käesoleva direktiivi suhtes direktiivi 70/156/EMÜ sõidukisüsteeme, osasid ja eraldi seadmestikke käsitlevaid sätteid. (2) Direktiiv 98/90/EÜ on kehtestanud konstruktsiooninõuded juhikabiini astmetele ja käepidemetele, et suurendada inimeste ohutust, kes sisenevad raskeveoki juhikabiini või väljuvad sealt. (3) Juba turul olevate teatud kabiinide konstruktsioon ei vasta direktiiviga 98/90/EÜ kehtestatud erinõuetele, kuigi on leitud, et nende kabiinide turvalisustase on samaväärne. Seetõttu on vaja jätkuvalt täiustada tehnilisi nõudeid, et saaks lubada selliseid kabiinikonstruktsioone. (4) Käesolevas direktiivis ettenähtud meetmed on kooskõlas direktiiviga 70/156/EMÜ asutatud tehnika arengule kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 70/387/EMÜ III lisa muudetakse vastavalt käesoleva direktiivi lisale. Artikkel 2 1. Alates 1. oktoobrist 2001 ei tohi liikmesriigid sõiduki ustega seotud põhjustel: - keelduda EÜ tüübikinnituse või siseriikliku tüübikinnituse andmisest sõidukitüübile või - keelata sõidukite müüki, registreerimist või kasutuselevõtmist, kui sõidukid vastavad käesoleva direktiiviga muudetud direktiivi 70/387/EMÜ nõuetele. 2. Alates 1. detsembrist 2001 liikmesriigid: - ei anna EÜ tüübikinnitust ja - võivad keelduda siseriikliku tüübikinnituse andmisest uutele sõidukitüüpidele sõidukiustega seotud põhjustel, kui direktiivi 70/387/EMÜ (muudetud käesoleva direktiiviga) nõuded ei ole täidetud. Artikkel 3 1. Liikmesriigid jõustavad käesoleva direktiivi järgimiseks vajalikud õigusnormid hiljemalt 30. septembriks 2001. Liikmesriigid teatavad neist viivitamata komisjonile. Kui liikmesriigid need õigusnormid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti. Artikkel 4 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 5 Käesolev direktiiv on adresseeritud liikmesriikidele. Brüssel, 8. mai 2001 Komisjoni nimel komisjoni liige Erkki LIIKANEN LISA Direktiivi 70/387/EMÜ III lisa muudetakse järgmiselt. 1. Punkti 1.2 lisatakse järgmine lause: "Viimane nõue ei laiene kõige ülemise astme ja kabiini põranda vahelisele kaugusele." 2. Punkti l.3 seitsmes taane asendatakse järgnevaga: "- Pikisuunaline kattuvus (J) sama trepimarsi kahe järjestikuse astme või kõige ülemise astme ja kabiinipõranda vahel 200 mm." 3. Punkti 2.2.3 sissejuhatav lause asendatakse järgmisega: "Lisaks sellele on käsipuu(de), käepidemete või samaväärsete kinnihoidmisvahendite ülemise ääre ja juhikabiini põranda vaheline minimaalne vahekaugus P: ..." [1] EÜT L 42, 23.2.1970, lk 1. [2] EÜT L 203, 10.8.2000, lk 9. [3] EÜT L 176, 10.8.1970, lk 5. [4] EÜT L 337, 12.12.1998, lk 29.